**ТАТАРСТАН РЕСПУБЛИКАСЫ МӘСКӘҮ РАЙОНЫ**

**МБГБУ “Г.ИБРАГИМОВ ИСЕМЕНДӘГЕ 17 НОМЕРЛЫ ТАТАР ГИМНАЗИЯСЕ”**

|  |  |  |
| --- | --- | --- |
|  |  |  |

**1-4НЧЕ СЫЙНЫФЛАР ӨЧЕН “ӘДӘБИ УКУ (ТАТАР)” ПРЕДМЕТЫННАН ЭШ ПРОГРАММАЛАРЫНА АННОТАЦИЯ**

**2019-2020нчы уку елы**

**Шәхси нәтиҗәләр:**

**укучыда формалашкан:**

**-**укучынының укуга карата уңай мөнәсәбәте ,мәктәп тормышының мөһим вакыйгаларына игътибар итү һәм узенә “яхшы укучы” үрнәге алу;

-уку эшчәнлегенең үз эченә социаль,танып-белү һәм тышкы мотивларны алган киң мотивацион нигезе;

**-** яңа уку материалына һәм яңа мәсьәләләр чишү ысулына юнәлтелгән кызыксыну;

-уку эшчәнлегендә уңыш сәбәбенә ,шулай ук нәтиҗәнең үзбәягә һәм узконтрольгә,конкрет мәсьәләнең таләпләренә туры килү нәтиҗәсенә анализ,укытучы,дус,әти-әни һәм башка кеше куйган бәяне аңлау;

-үзеңнең уку эшчәнлегеңә бәя куя белү;

-гражданлык тойгысы нигезләре,туган ил,халкың һәм тарих өчен горурлык хисе кичерү,иминлек булдыру өчен үзендә җаваплылык булдыру;

-рухи кыйммәтләр тәрбияләү;

-төп мораль нормаларны белү һәм аларны үтәү;

-этик хисләрне-оялу, гаеп,намусны мораль тәртип идарәчеләре буларак үстерү;башка кешеләрнең дә хис-тойгыларын аңлау һәм аларны уртаклашу;

-сәламәт яшәү рәвешен алып бару;

-экологик мәдәният нигезләре:табигый дөньяның кыйммәтләрен кабул итү,үзеңнең эшчәнлегеңдә табигатьне саклау,сәламәтлек саклау тәртипләрен кабул итәргә әзер булу;

-матурлыкны һәм эстетик хисләрне дөньяви һәм туган илнең мәдәнияте нигезендә тәрбияләү.

**укучы формалаштыру өчен мөмкинлек ала:**

**-***укучының белем бирү йортына уңай мөнәсәбәте, укуның кирәклеген аңлау, белем бирү мотивлары һәм бәяләүнең социаль ысулына өстенлек бирү;*

*– тотрыклы укыту-танып-белү мотивациясе чагылдырылган уку;*

*-яңа мәсьәләләрне төрле ысуллар белән чишкәндә тотрыклы укыту-танып-белү кызыксынуы;*

*-уку эшчәнлегендә уныш һәм уңышсызлыкның сәбәпләрен адекват аңлау;*

*–“яхшы укучы” ролен тормышка ашырганда уңай адекват үзбәя;*

*– гражданлык сыйфатларын үзеңнең гамәлләреңдә һәм эшчәнлегендә күрсәтү;*

*– мораль нормаларны һәм этик таләпләрне үзеңдә булдыру.*

*– сәламәт тормыш рәвешен булдыру һәм аны үзеңнең тәртибеңдә һәм эш-гамәлләреңдә тормышка ашыру;*

*– эстетик кыйммәтләргә өстенлек бирү;*

*–башка кешеләрнең хис-кичерешләрен аңлау, аларның борчуларын уртаклашу һәм ярдәм итү.*

**Метапредмет нәтиҗәләр :**

**Танып-белү универсаль уку гамәлләре :**

**Укучы өйрәнә:**

**-** дәреслек биремнәрен үтәү өчен,уку әдәбияты, энциклопедияләр, белешмәләр, ачык мәгълүмати пространстваны, шулай ук Интернет челтәрен кулланып, кирәкле мәгълүматны табу юлларын тормышка ашырырга;

- әйләнә-тирә дөнья һәм үзең турында сайлап алган мәгълүматны язуны тормышка ашырырга;

**-** биремнәрне үтәү өчен символик тамга чараларын, шулай ук модельләрне (виртуальне кертеп) кулланырга;

**-** уку эшчәнлегендә танып белү инициативасын күрсәтергә;

- телдән һәм язма формада хәбәр төзергә;

**-** биремнәр үтәгәндә төле алымнарда ориентлашырга;

- әдәби һәм танып белү текстларыннан кирәкле мәгълүматны аерып ала белергә;

- критерийлардан чыгып чагыштырырга, классификацияләргә;

**-** объект, аның төзелеше, үзенчәлекләре турында фикерләр төзергә;

**-** бәйләнешләргә нигезләнеп, объектларны гомумиләштерергә;

- аналогияләр төзергә;

- биремнәрне гомуми үтәү алымнарын үзләштерергә.

**Укучы өйрәнергә мөмкинлек ала:**

*- китапханә һәм Интернет челтәре ресурсларын кулланып киң мәгълүмат эзләү башкарырга;*

*- ИКТ инструментлары ярдәмендә мәгълүматны язып барырга;*

*- биремнәр үтәгәндә схемалар һәм модельләр уйлап табарга;*

*- хәбәрләрне телдән һәм язма формада төзергә;*

*- конкрет шартларга нигезләнеп, биремнәр үтәүнең иң отышлы алымнарын тормышка ашырырга;*

*- өлешләрдән бербөтен төшенчәне барлыкка китерергә;*

*- чагыштыруны, классификацияләүне тормышка ашырырга;*

*- логик фикерләр төзергә;*

*- биремнәрне гомуми үтәү алымнарын башкарырга*

**Регулятив универсаль уку гамәлләре**

**Укучы өйрәнә:**

-уку бурычын куярга һәм сакларга;

-укытучы белән хезмәттәшлек итеп яңа материал өйрәнгәндә укытучы билгеләгән эш барышын исәпкә алырга;

-эшчәнлекне куелган максатлар һәм аларны тормышка ашыру шартлары белән яраклаштырып планлаштырырга;

-чишү юлларын планлаштырганда һәм контрольгә алганда кабул ителгән кагыйдәләрне исәпкә алырга;

-нәтиҗәне контрольдә тотарга;

-нәтиҗәнең таләпләргә туры киленә карап, эшне башкару юлларының дөрес булу- булмавын бәяләргә;

-укытучының, дусларының, әти – әниләрнең һәм башка кешеләрнең бәяләвен һәм тәкъдимнәрен дөрес кабул итәргә;

-башкару юллары һәм нәтиҗәне аера белергә;

-эш тәмамланганнан соң бәяләүне һәм хаталарны исәпкә алып кирәкле төзәтүләр ясарга, камилрәк нәтиҗәгә ирешү өчен тәкъдимнәрне файдаланырга, мәсьәләне чишүнең барышын һәм нәтиҗәләрен санлы формада кулланырга, үз сөйләмен туган телдә, рус телендә һәм чит телләрдә кулланырга;

**Укучы өйрәнергә мөмкинлек ала:**

*-укытучы белән берлектә яңа уку бурычы куярга***;**

*-практик бурычны танып* **–** *белү бурычына үзгәртергә;*

*-уку хезмәттәшлегендә танып- белү инициативасы күрсәтергә;*

*-эшчәнлекнең укытучы билгеләгән юнәлешләрен яңа уку материалында мөстәкыйль кулланырга;*

*-эшне башкару юлларына һәм нәтиҗәгә контроль ясый белергә;*

*эшне башкару юлларының дөрес булу- булмавын мөстәкыйль рәвештә бәяләргә һәм кирәкле төзәтүләр кертергә (эш барышында яки ахырында)*

**Коммуникатив универсаль уку гамәлләре:**

**Укучы өйрәнә:**

-сөйләм, төрле коммуникатив бурычларны хәл итү өчен чаралар кулланырга, монологик сүзләр төзергә (шул исәптән аның аудиовизуаль ярдәмен алып барырга), коммуникациянең ИКТ һәм дистанцион аралашу чараларын һәм инструментларын кулланып,диалоглар төзергә;

-төрле карашлы кешеләрдә яшәү мөмкинлеген булдырырга һәм аралашуда партнер позициясенә йөз тотарга;

-төрле фикерләрне исәпкә алырга һәм хезмәттәшлектә төрле позицияләрне координацияләү өчен омтылырга ;

-үз фикерен һәм позициясен формалаштырырга;

-уртак эшчәнлектә, шул исәптән мәнфәгатьләркаршылында уртак карарга килергә һәм килешергә;

-партнерның нәрсәне белә,нәрсәне юк икәненнән чыгып, өчен аңлаешлы әйтелмәләр төзергә ;

-сораулар бирергә;

-партнер гамәлләрен контрольдә тотарга;

-үз гамәлеңне җайга салу өчен сүз кулланырга;

-төрле коммуникатив бурычларны хәл итү өчен, сөйләм чараларын дөрес кулланырга, монологик әйтемнәр төзергә, сөйләмнең диалог формасын кулланырга.

**Укучы өйрәнергә мөмкинлек ала:**

* *үзеңнән аерылып торган башка кешеләрнең позициясен исәпкә алырга һәм координацияләргә;*
* *төрле фикерләр һәм мәнфәгатьләрен исәпкә алырга һәм үз позициясен нигезләргә;*
* *үз позицияңне дәлилләргә һәм уртак эшчәнлектә уртак карар чыгарганда хезмәттәшлектә партнерлар позицияләре белән координацияләргә;*
* *барлык катнашучыларның мәнфәгатьләрен һәм позицияләрен исәпкә алу нигезендә конфликтларны хәл итүгә нәтиҗәле ярдәм итәргә;*
* *коммуникация максатларын исәпкә алып, партнерга кирәкле мәгълүматны төгәл, эзлекле һәм тулы итәргә;*
* *үз эшчәнлеген оештыру һәм партнер белән хезмәттәшлек итү өчен кирәкле сораулар бирергә;*
* *үзара контрольне тормышка ашыру һәм хезмәттәшлектә кирәкле үзара ярдәм күрсәтергә;*

*-төрле коммуникатив бурычларны нәтиҗәле хәл итәргә, үз эшчәнлеген планлаштырырга һәм адекват кулланырга*

**Предмет нәтиҗәләр**

**1 нче сыйныф**

**“Сөйләм һәм уку эшчәнлеге төрләре” бүлеге: (**тыңлау, кычкырып уку һәм эчтән уку, әдәби укуның төрле төр текстлары белән эш, әдәби әсәр тексты белән эш, библиографик культура, сөйләм культурасы.)

**Укучы өйрәнә:**

* индивидуаль темпны саклап, йөгерек укырга;
* кыска әсәрләрнең эчтәлеген аңларга, аны мәгънәви өлешләргә бүләргә;
* төрле автор язган 3-4 шигырь сөйли белергә.

**Укучы өйрәнергә мөмкинлек ала:**

* китапның “Эчтәлек” битен табарга;
* “Эчтәлек” битенә таянып, китаптан тиешле әсәрне таба белергә;
* текст буенча сорау куярга һәм текстны кулланып сорауларга җавап бирергә.

**“Балалар әдәбияты” бүлеге: (**шигъри әсәрләрнең үзенчәлекләрен белү (ритм, рифма), жанр үзенчәлекләрен аеру (халык һәм автор әкиятләре һ. б.), әдәби чараларны белергә (чагыштыру, җанландыру, контраст һ.б.).

**Укучы өйрәнә:**

* хикәя жанрын шигырьдән аера белергә;
* кече фольклор жанры әсәрләрен (табышмак, санамыш, тизәйткеч, әйтеш) аера белергә;
* тексттан әдәби сәнгатьлелек чараларын таба белергә (кабатлау, өндәү һәм сорау билгеләрен, рифмалар).

**Укучы өйрәнергә мөмкинлек ала:**

* әкиятләрдә сюжет-композиия үзенчәлекләрен аера белергә;
* фольклор һәм әдәби жанрлары арасындагы хәрәкәт чикләрен күрә белергә (хикәя әкиятне, бишек җыры әйтешне үз эченә алырга мөмкин);

“**Иҗади эшчәнлек элементлары” бүлеге:** рольләргә бүлеп уку, сәхнәләштерү, телдән сурәтләү, репродукцияләр белән эш, текстлар иҗат итү.

**Укучы өйрәнә:**

* укыганның эчтәлеген аңларга; интонацияне, уку темпын сайлый белергә;
* әдәби әсәрләрне рольләргә бүлеп, чылбыр тәртибендә укырга;
* иллюстрацияләрне карый белергә.

**Укучы өйрәнергә мөмкинлек ала:**

* практикада кече фольклор жанры әсәрләрен үзләштерә белергә һәм сәнгатьлелек чаралары ярдәмендә сөйли белергә (мимика, интонация);
* тексттагы конкрет фрагментларны иллюстрацияләрдән таба белергә.

**2нче сыйныф**

**“Сөйләм һәм уку эшчәнлеге төрләре”** (тыңлау, кычкырып уку, эчтән уку, төрле стильдәге текстлар белән эш, библиографик культура, әдәби әсәр тексты белән эш, аралашу культурасы)

**Укучы өйрәнә:**

-сүзләрне кушып кычкырып укырга;индивидуаль мөмкинлекләреннән чыгып, уку тизлеген арттырырга;

-әсәр белән беренчел танышканда эчтән укырга;

-кыска монологлар төзергә, укытучының сорауларына кыска һәм тулы җаваплар бирергә;

-иптәшләрен тыңларга һәм аларның җавапларын кабатламаска

-2-3 татар классигының исемнәрен атарга;

-2-3 хәзерге чор язучысы яки шагыйренең исемен атарга;

-укылган әсәрләрне санарга һәм аларның кыскача эчтәлекләрен сөйли белергә;

-яраткан язучыңның әсәрләрен атарга һәм аларның кыскача эчтәлекләрен сөйли белергә;

-укытучы ярдәмендә әсәрнең темасын һәм төп фикерен ачыкларга;

-әсәр геройларына һәм аларның эш-гамәлләренә бәяләмә бирергә;

-сүзләрнең мәгьнәләрен ачыклау өчен ,Аңлатмалы сүзлектән файдалана белергә.

**Укучы өйрәнергә мөмкинлек ала:**

**-**укытучы укыганны аңлый белү;

-укылган әсәргә карата үз фикереңне белдерү;

-төрле авторларның 7-8 шигырен яттан сөйли белү;

-зур күләмле булмаган текстларның эчтәлеген сөйли белү;

-китапханәләрдән китапларны эчтәлеге буенча сайлап ала белү;

- эшчәнлектә өй һәм мәктәп китапханәләрендәге китаплардан файдалана белү;

-укылган әсәрләр буенча сораулар бирә белерү һәм сорауларга җавап бирә белү.

**“Әдәби әсәрләрне гамәли үзләштерү”**

**Укучы өйрәнә:**

-хайваннар турындагы һәм тылсымлы әкиятләрне аера белергә;

-тылсымлы әкиятләрнең үзенчәлеген белергә;

-әкият һәм хикәяне аера белергә;

-әсәрләрдән сурәтләү чараларын таба белергә(чагыштыру, җанландыру,гипербола, контраст, кабатлау).

**Укучы өйрәнергә мөмкинлек ала:**

-балалар поэзиясендәге фольклор үзенчәлекләрен ачыклау: чылбыр әкиятләрендәге, санамыш, тизәйткеч, бишек җырларының сюжет-композицион үзенчәлекләрен ачыклау;

-дөньяны поэтик күзлектән чыгып кабул итү үзенчәлекләрен аңлау;

-дөньяны поэтик яктан күзаллау поэзиядә генә түгел, прозада булырга мөмкинлеген ачыклау.

“**Укучыларның иҗади эшчәнлек элементлары**” (рольләргә бүлеп уку, инсценировка, драмалаштыру, телдән сурәтләү, реподукцияләр белән эш, үз текстларын язу)

**Укучы өйрәнә:**

**-**укыганның эчтәлеген аңларга;

-текстның үзенчәлекләреннән чыгып, аны укыр өчен дөрес интонация, темп һәм тиешле паузалар сайларга;

-әдәби әсәрләрне рольләргә бүлеп һәм чылбыр буенча укырга;

-программада бирелгән әдәби әсәрләрне эмоциональ яктан кабул итәргә;

**Укучы өйрәнергә мөмкинлек ала:**

-шигъри һәм чәчмә әсәрләрне сәнгатьле уку;

-дәреслектәге иллюстрацияләрне карау һәм аларны әдәби текстлар белән чагыштыру;

-үзеңнең кичерешләрең һәм күзәтүләрең белән уртаклашу

**3нче сыйныф**

**Сөйләм һәм уку эшчәнлеге төрләре**

(тыңлау, кычкырып уку, эчтән уку, төрле стильдәге текстлар белән эш, библиографик культура, әдәби әсәр тексты белән эш, аралашу культурасы)

**Укучы өйрәнә:**

-шәхси уку тизлеген саклап, дөрес һәм сәнгатьле итеп, сүзләп кычкырып укырга;

-беренчел танышу, кабат уку, сайлап уку процессында эчтән укырга;

-өйрәнелгән әдәби әсәрләрнең исемен, авторын әйтергә, эчтәлеген сөйләргә;

-яраткан әдәби герое турында сөйләргә;

-авторның үз героена мөнәсәбәтен билгеләргә;

-әсәрләрнең геройларына характеристика бирергә, төрле әсәр геройларының характерларын чагыштырырга;

-төрле авторларның 6-8 әсәрен яттан сөйләргә;

-китапның элементлары буенча дөрес ориентлашырга, авторын, исемен, эчтәлек язылган битен табарга, иллюстрацияләр белән эшли белергә;

**Укучы өйрәнергә мөмкинлек ала:**

-мөстәкыйльрәвештә китапсайларга, элементлары буенча аның эчтәлеген ачыкларга;

-сайланган әсәрләрне мөстәкыйль укырга;

-укыган әсәрдәге геройлар турында үз фикерләрен әйтә белергә;

-сүзлекләр белән мөстәкыйль эшләргә;

**Әдәби әсәрләрне гамәли үзләштерү**

**Укучы өйрәнә:**

-хайваннар турында әкиятләрне, мәсәлне, тылсымлы әкиятне, тормыш- көнкүреш әкиятләрен аерырга;

-әкиятне һәм хикәяне аера белергә;

-автор әсәрләрендә әдәби сурәтләү чараларын таба һәм аера белергә (чагыштыру, җанландыру, гипербола, контраст, кабатлаулар);

**Укучы өйрәнергә мөмкинлек ала:**

-хайваннар турында әкиятләрнең вакыт аралыгында үсешен аңларга;

-төрле халык әкиятләрендә йөремсәк сюжетларны таба белергә;

**Укучыларның иҗади эшчәнлек элементлары**

(рольләргә бүлеп уку, инсценировка, драмалаштыру, телдән сурәтләү, реподукцияләр белән эш, үз текстларын язу)

**Укучы өйрәнә:**

-укыганның эчтәлеген аңларга, текстның үзенчәлегеннән чыгып интонацияне, уку тизлеген, паузаларны дөрес сайларга;

-программада бирелгән әдәби әсәрләрне тыңлап эмоөианаль кабул итәргә һәм үз хисләрен телдән сөйләмдә белдерергә (отзыв);

-әдәби әсәр, сынлы сәнгать һәм музыка әсәре турында үз фикерен әйтергә һәм хисләрен белдерергә;

-әдәби текстларның диалогик өзекләрен сәхнәләштерүдә катнашырга;

**Укучы өйрәнергә мөмкинлек ала:**

-шигъри һәм проза текстларын кычкырып укырга;

-дәреслектәге иллюстрацияләрне карарга, музыкаль әсәрләр тыңларга, аларда чагылган хисләр, уй- фикерләрне әдәби текстлар һәм рәсемнәр белән чагыштырырга;

-әдәби текстлар, сынлы сәнгать һәм музыка әсәрләре турында фикер алышканда туган хис- кичерешләр белән телдән һәм язма (кыскача әйтү яки кыска сочинение) формада бүлешә белергә;

**4 нче сыйныф**

**Сөйләм һәм уку эшчәнлеге төрләре** (тыңлау, кычкырып уку, эчтән уку, төрле стильдәге текстлар белән эш, библиографик культура, әдәби әсәр тексты белән эш, аралашу культурасы)

**Укучы өйрәнә:**

-танышу, карап уку, сайлап уку һәм өйрәнү өчен уку процессында эчтән укырга

-әсәрнең темасын һәм төп мәгънәсен аерырга; текстны мәгънәви кисәкләргә бүлергә, текстның планын төзергә һәм аны эчтәлек сөйләгәндә кулланырга; тулы һәм өлешчә эчтәлек сөйләргә;

-ике-өч балалар журналының исемен санарга һәм аларның төп эчтәлеген сөйләргә;

-әсәрнең геройларына характеристика бирергә; бер яки башка әсәр геройларын чагыштырырга

-шигъри әсәрнең яки өзекнең өлешен яттан сөйләргә; сыйныфташының кисәтүен, критикасын кабул итәргә

-әдәби әсәр яки герой турында үз фикерен әйтергә һәм аны әсәр фрагментлары яки юллары белән исбатларга

-китап элементалары буенча ориентлашырга( автор, титул бите, “ Эчтәлек” бите, аннотация, иллюстрацияләр)

-төрле мәсәләләрне чишү максатыннан китапханәләрдән китапларны сайларга

-укылган әсәрлрдәге геройлар турында дөрес итеп фикерен әйеп бирергә һәм сыйныфташларының фикерен тыңларга;

-төрле мәгълүмат чыганаклары белән эшләргә

**Әдәби әсәрләрне гамәли үзләштерү**

**Укучы өйрәнә:**

-халык иҗаты әсәрләрен автор иҗаты әсәрләреннән аера белергә

-автор әсәрләрендә сәнгатьлелек чараларын таба һәм аера белергә ( чагыштыру, сынландыру, гипербола, контраст, повтор, рифма)

**Укучы өйрәнергә мөмкинлек ала:**

-халык, татар һәм рус әкиятләрендә мифик образларның бирелешен аңларга

-әдәби әсәрне иҗат иткәндә авторның ролен аңларга;

-төрле сәнгать әсәрләре үзләренең авторлары һәм аларның дөньяга карашлары белән дә аерылуларын аңларга

**Укучыларның иҗади эшчәнлек элементлары**

**Укучы өйрәнергә мөмкинлек ала:**

-шигъри һәм проза әсәрләрен кычкырып укырга;

-сыйныфташлары белән әдәби, рәсем сәнгате , музыка сәнгате әсәрләрендә бирелгән хисләрне бүлешергә;

-әдәби , музыкаль яки рәсем сәнгате әсәрләрен өйрәнгәндә үзенең шәхси кичерешләре һәм күзәтүләре белән телдән яки язмача уртаклаша

|  |
| --- |
| **“ӘДӘБИ УКУ( ТАТАР)” УКУ**  **ПРЕДМЕТЫНЫҢ ЭЧТӘЛЕГЕ**  ***1 нче сыйныф(66 сәгать, атнага 2 сәгать)***  **Сөйләм һәм уку эшчәнлеге төрләре**  **Тыңлау**  Яңгырашлы сөйләм - укытучының, сыйныфташларның кычкырып укуын, әңгәмәдәшнең сорауларга җавап бирүен кабул итә белү.  **Кычкырып уку**  Иҗекләп укудан сүзне тулысы белән укуга күчкәндә укуны камилләштерү. Рольләргә бүлеп һәм чылбыр тәртибендә уку процессында кычкырып уку мотивын формалаштыру. Сәнгатьле уку үзенчәлекләрен үзләштерү (һәр жанр әсәрендә тыныш билгеләренә игътибар итү, тонны сайлау, пауза ясау, басымны төшерү).  **Эчтән уку**  Зур күләмле булмаган текстны мөстәкыйль укый белү. Тексттан кирәкле мәгълүматны таба белү.  **Сөйләү**  Монологик сөйләүнең төрләрен үзләштерү: сорауга тулы яки кыска итеп җавап бирү; үз кичерешләреңне тапшыру, тормышны күзәтүләр аша тапшыру, текстка таянып исбатлау. Диалог формасында аралашуның үзенчәлекләрен үзләштерү: әңгәмәдәшеңне тыңлый һәм аңа үз фикереңне әйтә белү.  **Язу**  Текст төрләрен аера белү (хикәяләү тексты, сурәтләү тексты, фикер йөртү тексты) һәм аларны мини-сочинение формасында практик үзләштерү. Фәнни һәм көнкүреш язышу культурасына өйрәтү (хатлар, ачык хатлар язу).  **Әдәби әсәр тексты белән эш**  Текстның исеменә, эчтәлегенә характеристика бирү. Текст төзелешенең үзенчәлекләрен билгеләү. Геройның характерын билгели белү, вакыт аралыгында геройның характер үсешен күзәтү, төрле геройларның тотышын чагыштырып анализлау. Проза әсәрләрдә укытучы ярдәме белән автор позициясен, кичерешләрен тану.  **Уку материалы һәм фәнни-популяр текстлар белән эш**  Уку һәм фәнни-популяр текстлар төзелешен өйрәнү, текстта аерым өлешләрне аеру, эчтәлекнең планын төзү.  **Библиографик культура формалаштыру**  Дәреслекнең “Эчтәлек” бите, шартлы билгеләр белән эшли белү, өстәмә текстлар һәм иллюстрацияләр белән эшли белү. Җыелма китап, әсәрле китап, периодик басма, белешмә китаплар турында күзаллау булдыру. Китапханәнең алфавит каталогы турында күзаллау булдыру. Китап элементлары белән танышу.  **Классан тыш уку**  Укучыларның мөстәкыйль китап укырга әзерлекләрен оештыру, укучы күзаллавын, кызыксынуын киңәйтү һәм тирәнәйтү.  **Халык авыз иҗаты**  Укырга, язарга өйрәтү материалы буларак киң кулланыла. Татар халык иҗатының кече фольклоры, халык авыз иҗаты төшенчәләре турында укучыларның белемнәрен системалаштыру. Әдәби уку күзаллау элементларын формалаштыру. Фольклор әсәрләренең жанр төрлелеге (халык әкиятләре, аптыраткыч әкиятләр, санамышлар, табышмаклар). Автор әсәрләре (хикәя, әкият, шигырь). Шигыр текстының үзенчәлеге (ритм, рифма). Тема, әсәрнең төп мәгънәсе, геройның төп кичерешләре төшенчәләрен үзләштерү. Әдәби сәнгатьлелек чараларын аера белү (җанландыру, чагыштыру, контраст).  **Әдәби укуның төрле төр текстлары һәм жанрлары белән эш**  Тектның фольклор өлкәгә яки автор әсәренә керүен билгеләү. Текстның жанр үзенчәлеген билгеләү (тылсымлы әкият, аптыраткыч әкият, хикәя, бишек җыры, гимн һ.б.).  **Төрле сәнгать төре әсәрләре белән эш** **(әдәбият, рәсем сәнгате, гамәли сәнгать, скульптура, музыка һ.б.)**  Әдәбиятне бер сәнгать төре итеп күзаллау. Язучы, рәссам, композиторның дөньяны тану үзенчәлекләрен чагыштыру. Төрле сәнгать төре әсәрләрен чагыштыру.  **Иҗади эшчәнлек элементлары**  Әдәби әсәрне рольләргә бүлеп яки чылбыр тәртибендә уку. Проза һәм шигъри әсәрләрне сәнгатьле итеп уку. Интонацияне, уку темпын дөрес алу, тиешле паузалар ясый белү. Кече фольклор жанр әсәрләрен үзләштерү.  **Балалар әдәбияты**  Халык авыз иҗаты әсәрләре. Кече фольклор жанры, халык әкиятләре, мәкальләр һәм әйтемнәр. Автор әсәрләре. XIX-XX гасыр язучыларының әсәрләре. Төрле төр китаплар: тарихи, сәяхәтләр турында, фантастик, фәнни-популяр, энциклопедияләр, балалар журналлары.  **2нче сыйныф(*70 сәгать, атнага 2 сәгать)***  **Сөйләм һәм уку эшчәнлеге төрләре**  **Тыңлау(аудирование*)***  Ишеткән сөйләүне кабул итү (әңгәмәдәшеңнең фикерләрен, төрле текстларны укыганда тыңлый белү). Сөйләм барышында әйтелгән фикерне аңлау, ишеткән әсәрнең эчтәлеге буенча сорауларга җавап бирү**.**  **Уку.Кычкырып уку**  Иҗекләп укудан әкренләп йөгерек, аңлап, сүзләп укуга күчү.  Уку тизлеген даими рәвештә арттыра бару. Аны текстның мәгънәсен тулы күләмдә  аңларлык дәрәҗәгә җиткерү. Укыганда орфоэпик һәм интонацион нормаларны саклау.  Җөмләләрне укыганда тыныш билгеләрен интонация белән аера белү. Төрле төрдәге һәм типтагы текстларның мәгънә үзенчәлекләрен аңлау, аларны интонация ярдәмендә бирү***.***  **Эчтән уку**  Кечкенә күләмле әсәрләрне үзлектән уку күнекмәләре.Тексттан кирәкле мәгълүматны таба белү һәм сүзлекләрдән текст укыр өчен кирәкле сүзләрне табу.  **Сөйләм**  Сөйләм төре буларак диалог. Диалогик сөйләмнең үзенчәлекләре: сорауны аңлау, аларга  җавап бирү; текст буенча сораулар куя белү. Әңгәмәдәшеңне бүлдермичә тыңлый һәм тикшерелә торган мәсьәлә буенча әдәпле итеп үз фикереңне әйтә белү (уку, фәнни, әдәби текст буенча).  Текстка һҽм шәхси тәҗрибәгә нигезләнеп, текст турында үз фикереңне әйтү. Дәрестән тыш аралашу вакытында сөйләм әдәбе нормаларыннан тайпылмау.  **Язма сөйләмкультурасы**  Язма сөйләм нормалары: эчтәлекнең әсәр исеменә туры килүе (тема чагылышы,  геройларның характеры, вакыйга барган урын).Хат һәм котлау открыткалары язу.Әдәплелек формуласы.  **Әдәби әсәр тексты белән эш**  Төрле халыкларның фольклорында тема, идея,геройларның охшашлыгы. Телнең сурәтләү чараларын кулланып, мөстәкыйль рәвештә текстны күз алдына китерү: укытучы сораулары буенча, әсәрнең лексик үзенчәлекләрен истә тотып, эпизодларны бер-бер артлы искә төшерү, иллюстрацияләр буенча сөйләү, эчтәлеген сөйләү.  Сәнгатьлелек тудыру чараларын кулланып, бирелгән тексттагы геройга характеристика бирү. Әсәрдән геройны һәм вакыйгаларны характерлаган сүзләрне табу. Укытучы ярдәмендә катнашучыларның эш-гамәлләренең мотивларын билгеләү, аларны анализлау, чагыштыру. Әсәр героеның портретын, характерын аның эш-гамәлләре һәм сөйләме аша бирү.Әдәби әсәр эчтәлеген сөйләүнең төрләрен (тулы, сайлап, кыскача – төп фикерне әйтү) үзләштерү.  Текстның эчтҽлеген тулысынча сөйләү: бирелгән өзектәге төп фикерне ачыклау, кирәкле сүзләрне билгеләү, исем кушу, эпизодның эчтҽлеген тулысынча сөйләү, һәрбер өлешнең һәм текстның төп фикерен билгеләү, һәр өлешкә һәм тулаем текстка исем кушу, тексттагы җөмләләрне атау, сорау җөмлә яки үзләре теләгән форма кулланып, план төзү.Бирелгҽн өзек эчтәлеген сайлап сөйләү: геройга характеристика бирү (кирәкле сүзләрне тексттан сайлау), вакыйга буенча урынны сурәтләү (урынны сурәтләгән сүзләр, сүзтезмләрне тексттан алып).Төрле әсәрдәге охшаш ситуацияләрне, геройларны табу, чагыштыру.  **Уку материалы һәм фәнни-популяр текстлар белән эш**  Фәнни-популяр һәм уку текстларын структуралаштырырга өйрәтү.Текстта тиешле өлешләрне, кирәкле сүзләрне аеру,эчтәлек сөйләү өчен план төзү.  **Библиографик культура формалаштыру**  Сәнгатьнең бер төре буларак китап. Китап элементлары: эчтәлеге яки бүлекләр исемлеге, титул бите, аннотация, иллюстрацияләр. Бирелгән исемлек, картотека буенча китап сайлый белү. Алфавит каталогыннан файдалану. Яшь үзенчәлекләренә туры килгән сүзлек һәм белешмә материалларны мөстәкыйль рәвештә куллана белү.  **Сыйныфтан тыш уку**  Укучыларның мөстәкыйль китап укырга әзерлекләрен оештыру, укучы күзаллавын, кызыксынуын киңәйтү һәм тирәнәйтү.  **Халык авыз иҗаты**  Татар халык иҗатының кече фольклоры, халык авыз иҗаты төшенчәләре турында укучыларның белемнәрен системалаштыру. Әдәби уку күзаллау элементларын формалаштыру. Фольклор әсәрләренең жанр төрлелеге (халык әкиятләре, аптыраткыч әкиятләр, санамышлар, табышмаклар). Автор әсәрләре (хикәя, әкият, шигырь). Шигырь текстының үзенчәлеге (ритм, рифма). Тема, әсәрнең төп мәгънәсе, геройның төп кичерешләре төшенчәләрен үзләштерү. Әдәби сәнгатьлелек чараларын аера белү (җанландыру, чагыштыру, контраст).  **Әдәбиятның төрле жанрдагы һәм төрдәге текстлары белән эш**  Текстның фольклор өлкәгә яки автор әсәренә керүен билгеләү. Текстның жанр үзенчәлеген билгеләү (тылсымлы әкият, аптыраткыч әкият, хикәя, бишек җыры, гимн һ.б.). Прозаик һәм поэтик текстларның аермасын аңлау.  **Төрле сәнгать төре әсәрләре белән эш** **(әдәбият, рәсем сәнгате, гамәли сәнгать, сынлы сәнгать, музыка һ.б.)**  Әдәбиятне бер сәнгать төре итеп күзаллау. Язучы, рәссам, композиторның дөньяны тану үзенчәлекләрен чагыштыру. Төрле сәнгать әсәрләрен чагыштыру.  **Иҗади эшчәнлек элементлары**  Әдәби әсәрне рольләргә бүлеп яки чылбыр буенча уку. Проза һәм шигъри әсәрләрне сәнгатьле итеп уку. Интонацияне, уку темпын дөрес алу, тиешле паузалар ясый белү. Кече фольклор жанр әсәрләрен(табышмаклар, санамышлар, бишек җырлары) үзләштерү.  **Балалар әдәбияты**  Халык авыз иҗаты әсәрләре. Кече фольклор жанры, халык әкиятләре, мәкальләр һәм әйтемнәр. Автор әсәрләре, мәсәлләр. XIX-XX гасыр язучыларының әсәрләре.Балалар язучыларының әсәрләре. Төрле төр китаплар: тарихи, сәяхәтләр турында, фантастик, фәнни-популяр, энциклопедияләр, балалар журналлары.  **3нче сыйныф (*70 сәгать, атнага 2 сәгать)***  **Сөйләм һәм уку эшчәнлеге төрләре**  Ишеткәнне кабул итү, текстны аңлау, эчтәлек буенча сорауларга җавап бирү, тыңлаганның эчтәлеге буенча сораулар бирү, вакыйгаларның эзлеклелеген билгеләү.  **Тыңлау (аудирование)**  Яңгыраган сөйләмнең мәгънәсен аңлау: фикер алышкан әсәрне аңлау, аның эчтәлеге буенча сорауларга җавап бирү һәм үз сорауларыңны бирү.  **Кычкырып уку**  Уку тизлеген даими рәвештә арттыра бару. Рольләргә бүлеп уку һәм чылбыр буенча уку барышында кычкырып укуга мотив формалаштыру. Сәнгатьле уку узенчәлекләрен үзләштерү (җөмләләрне укыганда тыныш билгеләрен интонация белән аера белү, төрле төрдәге һәм типтагы текстларның үзенчәлекләрен аңлау, тиешле интонацияне, тонны, паузаларны, логик басымны сайлау)  **Эчтән уку**  Зур булмаган күләмдәге текстны мөстәкыйль уку. Укыган тексттан кирәкле мәгълүматны табу, сүзлекләрдән кирәкле статьяны табу һәм сайлап уку алымы белән кирәкле информацияне аерып алу.  **Сөйләү**  Монологик сөйләүнең төрләрен үзләштерү: сорауга кыска яки тулы җавап формасында, хис- тойгыларны, күзәтүләрне җиткерү формасында, текстка таянып исбатлау формасында (тексттан кирәкле урынны укып күрсәтү). Текстның эчтәлегенә таянып бәхәсләшү. Диалогик сөйләмнең этик ягы- сөйләм этикасы нормаларын куллану, бәхәстә җиңелгән якка яхшы мөнәсәбәт тәрбияләү.  **Язу (язма сөйләм культурасы)**  Текст төрләре (сурәтләү тексты, хикәяләү тексты, фикерләү текстлары), аларны мини- сочинение формасында гамәли үзләштерү; шәхси күзәтүләр һәм кичерешләр буенча кыска сочинениелар язу; сынлы сәнгать әсәрләре буенча сочинениелар язу.  **Әдәби әсәр тексты белән эш**  Текстны һәм аның исемен анализлау (сораулар һәм биремнәр аша), аның эмоциональ- мәгънәви үзенчәлекләрен ачыклау (мәсәлнең төп фикере, лирик әсәрнең төп кичерешләре, хикәя геройларының капма- каршы карашлары, һ.б.). Әдәби сәнгатьлелек чараларын ачыклау. Геройның характерын билгеләү (телдән портреты, сөйләме, эш- гамәлләре аша), төрле геройларның үз- үзләрен тотышын чагыштыру. Укытучы ярдәме белән чәчмә әсәрләрдә автор позициясен һәм шигъри әсәрләрдә авторның хис- кичерешләрен табу. Текстта төрле сюжет сызыкларын билгеләү, төрле фикрләрне, карашларны күрү, сюжет үсешендәге сәбәпләрне ачыклау, автор позициясен аңлау, текстның төп фикерен ачыклау, сәнгатьлелек чараларын табу.  **Уку материалы, фәнни-популяр текстлар белән эш**  Фәнни- популяр һәм уку текстларының төзелешен дөресләргә, текстның аерым өлешләрен, мөһим сүзләрен табу, эчтәлек сөйләү планын төзү.  **Библиографик культура формалаштыру**  Китап төрләре турында күзаллау булдыру: җыентык, сайланма әсәр, вакытлы матбугат, белешмәлекләр (сүзлек, энциклопедия). Сүлекләрне даими куллану. Мәктәп китапханәсе фондын уку процессында гамәли куллану.  **Сыйныфтан тыш уку**  Әдәби әсәрләрне мөстәкыйль, аңлы рәвештә укуга кызыксынуны үстерү, балаларны китапның төрләре, төзелеше, темалары, жанрлары белән таныштыру.  **Халык авыз иҗаты**  Татар халык авыз иҗаты турында укучыларның белемнәрен системалаштыру. Фольклор әсәрләре турында күзаллау, аларның жанр төрлелеге. Мәсәл жанры турында күзаллау. Мәсәлнең хикәяләү өлешенең әкиятләрдән килеп чыгуына басым ясау. Мәсәлләрнең мораль өлешенең мәкальләр белән охшашлыгы. Автор әсәрләре: хикәя, әкият, шигырь жанры. Шигъри текстның үзенчәлекләре: ритм, рифма. Төрле жанрдагы әсәрләрне аеру. Сюжет һәм йөремсәк сюжетны гамәли үзләштерү. Тексттан әдәби сәнгатьлелек чараларын таба белү: җанландыру, чагыштыру, гипербола, контраст.  **Әдәбиятның төрле жанрдагы һәм төрдәге текстлары белән эш**  Текстның автор әсәре яки фольклор әсәре булуын билгеләү. Текстның жанр үзенчәлекләрен аңлау (хикәя, әкият, бишек җыры, гимн, һ.б.) Фәнни- популяр һәм әдәби текст арасында аерма. Укытучы ярдәме белән чәчмә әсәрләрдә автор позициясен һәм шигъри әсәрләрдә авторның хис- кичерешләрен табу.  **Төрле сәнгать әсәрләре белән эш**  Әдәбиятне сәнгатьнең бер төре буларак күз алдына китерү (сынлы сәнгать, музыка белән беррәттән). Язучының, рәссамның, композиторның дөньны күзаллавын чагыштыру. Төрле сәнгать әсәрләрен чагыштыру.  **Иҗади эшчәнлек элементлары**  Әдәби әсәрне рольләргә бүлеп яки чылбыр буенча уку. Шигъри һәм чәчмә әсәрне сәнгатьле итеп уку. Текст язу һәм аны мимика, ишарәләр, интонация ярдәмендә күрсәтү. Хис- кичерешләр белән телдән һәм язма (кыскача әйтү яки кыска сочинение) формада бүлешү.  **Балалар китабы белән эш**  Халык авыз иҗаты әсәрләре. Халык әкиятләре (йөремсәк әкиятләр, тылсымлы, томыш- көнкүреш, хайваннар турындагы әкиятләр), мәкальләр, әйтемнәр. Автор әсәрләре, мәсәлләр. XIX–XX гасырда яшәгән классик язучыларның әсәрләре. Балалар әдәбияты классиклары әсәрләре (хикәяләр, шигырьләр, әкиятләр). Хәзерге көн язучыларының әсәрләре.  Төрле китаплар (тарихи, маҗаралы, фантастик, фәнни-популяр басмалар, белешмәлекләр, энциклопедияләр) һәм балалар вакытлы матбугаты, балалар журналлары  **4нче сыйныф**  **(*70 сәгать, атнага 2 сәгать )***  **Сөйләм һәм уку эшчәнлеге төрләре**  Текстны аңлау, эчтәлек буенча сорауларга җавап бирү, тыңланган буенча сораулар бирү, вакыйгалар тәртибен аеру  **Тыңлау(аудирование)**  Ишеткән сөйләүне кабул итү (әңгәмәдәшеңнең фикерләрен, төрле текстларны укыганда тыңлый белү). Сөйләм барышында әйтелгән фикерне аңлау, ишеткән әсәрнең эчтәлеге буенча сорауларга җавап бирү, вакыйгаларның эзлеклелеген билгеләү, сөйләмдә куелган максатны аңлый алу, әдәби әсәрләрне тыңлаганнан соң сораулар куя белү таләп ителә.  **Кычкырып уку**  Рольләп һәм чылбыр тәртибендә кычкырып уку. Сәнгатьле уку үзенчәлекләрен укыганда булдыру.  **Эчтән уку**  Зур булмаган әсәрләрне мөстәкыйль укый белү. Өйрәнелә торган текстан кирәкле мәгълүматны таба белү. Сүзлекләрдән кирәкле мәгълүматны табу һәм сайлап укыганда аны куллану.  **Сөйләү**  Сөйләм төрләре. Текстка нигезләнеп үз фикереңне әйтү. Текстның эчтәлегенә нигезләнеп фикереңне әйтү. Диалогта аралашуның этик яклары – сөйләм этикасы нормаларын куллану һәм тикшерелә торган мәсьәлә буенча әдәпле итеп үз фикереңне әйтә белү.  **Язу ( язма сөйләм культурасы)**  Текст төрләрен аеру һәм аларны мини-сочинениеләр язганда куллану; шәхси күзәтүләрен һәм хисләрен буенча кыска сочмнениеләр язу; рәсем сәнгате әсәрләре буенча сочинение язу; аерым әдәби әсәрләргә һәм әсәрләр җыентыгына аннотация язу; фән һәм аралашу культурасына өйрәтү  **Әдәби әсәр тексты белән эш**  Текстны анализлау, эмоциональ-мәгънәви якларын аеру.герой характерын аеру ( тышкы портреты, гамәлләре, сөйләшү культурасы, автор сүзләре аша); вакыйгалар үзгәрешә крап геройны күзәтү; геройларның үз-үзләренең тотышын чагыштырмача анализлау. Проза әсәрләрендә һәм лирик әсәрләрдә автор позициясен, кичерешләрен табу. Әдәби әсәрләрдә сюжет сызыкларын табу, таяну ноктасын күрү: геройларның үз-үзләрен тотышы һәс сюжетның үсүен истә тотып нәтиҗә чыгару; әсәрнең төп фикерен аерып чыгару; сәнгать чараларын табу.  **Уку материалы, фәнни-популяр текстлар белән эш**  Уку һәм фәнни- популяр текстларның уүенчәлекләрен ачыклый белү, текстан аерым өлешләрне аерып алу; кирәкле сүзләрне табу: эчтәлек өчен план төзү  **Библиографик культура формалаштыру**  Сүзлекләрне системалы куллану. Уку процессында мәктәп китапханәсе фондын куллану.  **Сыйныфтан тыш уку**  Укучыларны китапларны мөстәкыйль укуга әзерләү, танып-белү һәм кызыксынуларын үстерү. Әдәби әсәрне аңлап һәм кызыксынып укуны үстерү., балалар китабы, аның төзелеше, төрләре, жанрлары, темалары белән таныштыру.  **Халык авыз иҗаты**  Татар халык иҗатының кечкенә жанрлары һәм “ халык авыз иҗаты” төшенчәсе турында белемнәрен системалаштыру. Әдәбият белеме турында күзаллаулар формалаштыру. Фольклор әсәрләрен тәкъдим итү.фольклор әсәрләренең жанр төрлелеге. Автор әсәрләре: хикәя һәм әкият жанрлары, автор поэзиясе. Шигъри әсәр үзенчәлекләре ( ритм, рифма). Рифмаларны аеру. Төрле жанрдагы әсәрләрне аеру. Әсәрнең герое һәм автор-сөйләүче.әсәрләрдә сурәләү чаралары: җанландыру, чагыәтыру, гипербола, контраст, кабатлаулар,авазлар охшашлыгы.  **Әдәбиятнең төрле жанрдагы һәм төрдәге текстлары белән эш**  Автор әсәрләре һәм фольклор әсәрләрне аеру.Фәнни-популяр һәм әдәби әсәрләр арасындагы аерманы аңлау. Фәнни-популяр һәм әдәби әсәрләргә мисаллар китерү. Проза һәм шигъри( поэтик) әсәрләрне аера белү. Автор әсәрендә автор позициясен , лирик шигырьдә лирик геройның кичерешләрен аңлый белү.  **Төрле сәнгать әсәрләре белән эш.**  Әбәбият - сәнгать әсәрләренең бер төре. Язучының, композторның, рәссамның дөньяга карш үзенчәлекләрен чагыштыру.  **Иҗади эшчәнлек элементлары**  Әдәби әсәрләрне рольләр , чылбыр тәртибендә уку. Поэтик һәм проза әсәрләрен сәнгатьле уку. Текст язу, сурәтләү чаралары аша аларны сәхнәгә кую. Үзеңнең кичерешләреңне телдән һәм язмача бүлешү ( кыска сочинениеләр)  **Балалар китабы белән эш**  Халык авыз иҗаты әсәрләре. Халык әкиятләре. Автор әсәрләре. Әдәби автор әсәрләре. XIX-XX гасырда яшәгән классик язучыларның әсәрләре. Классик балалар язучыларының әсәрләре. Чит ил һәм хәзерге көн язучыларының әсәрләре. Төрле китаплар (тарихи, маҗаралы, фантастик, фәнни-популяр басмалар, белешмәлекләр, энциклопедияләр) һәм балалар вакытлы матбугаты . |

|  |
| --- |
|  |